На 30 март 2015 в епизод на "Първична сила", Невил направи своя дебют в главния състав, с по-съкратеното име Невил, побеждавайки Къртис Аксел. На следващата седмица "Първична сила", Невил се би срещу Световния шампион в тежка категория на WWE Сет Ролинс и загуби, след намесата от Охраната Джей и Джей (Джейми Ноубъл и Джоуи Мъркюри). Невил направи своя pay-per-view дебют на предварителното шоу на Екстремни правила, където победи Барет Лошата Новина. На 27 април на "Първична сила", Невил победи Люк Харпър в първия кръг на турнира Крал на ринга 2015. На следващия ден по WWE Network, Невил победи Шеймъс в полуфиналите, стигайки до финала на турнира, където беше победен от Барет. На 11 май на "Първична сила", Невил отговори на Отвореното предизвикателство за Титлата на Съединените щати на WWE на Джон Сина, който той спечели след като Русев се намеси. Враждата на Невил с Барет продължи до Разплата, където Невил спечели чрез отброяване.